Diari Oficial de la Generalitat Valenciana


Sumari del DOGV 8007, del 24-03-2017 (2017/2333)

Informació pública de la modificació D-9 dels paràmetres reguladors de les ordenances morfològiques vigents aplicables al sòl urbà Saladar.
-------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2333


Data del document
:   20-03-2017

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informació pública de la modificació D-9 dels paràmetres reguladors de les ordenances morfològiques vigents aplicables al sòl urbà Saladar. [2017/2333]  
Amb data 8 de novembre de 2016 va ser aprovat, pel Ple de l'Ajuntament, l'inici del procediment d'avaluació ambiental i territorial estratègica per a la modificació d'alguns paràmetres reguladors de les ordenances morfològiques vigents aplicables al sòl urbà Saladar, basant-se en el document d'inici redactat per Pau Urbanismo, SLP, com a adjudicatària del contracte d'assessorament per al desenvolupament o modificació del planejament vigent a Calp.  
El dia 15 de desembre de 2016 la regidora delegada de Protecció del Territori, en la seua condició d'òrgan ambiental de l'Ajuntament de Calp, va emetre resolució d'informe ambiental i territorial estratègic.  
D'acord amb el que disposa l'article 57.1.a de la Llei d'ordenació del territori, urbanisme i paisatge (LOTUP) es va procedir a efectuar l'exposició pública i, així, el dia 21 de desembre de 2016 es va publicar edicte d'exposició pública en el Diari Oficial de la Generalitat Valenciana, el dia 20 de desembre en el periòdic Información, i també en el tauler d'edictes de l'Ajuntament i en la pàgina web municipal.  
Durant l'exposició pública es van presentar les al·legacions següents:  
1. El dia 17 de febrer de 2017, número de registre d'entrada 2591, per l'Associació d'Empresaris d'Hostaleria de Calp, subscrita per Juan Miguel Oltra Gandía com a president d'aquesta.  
2. El dia 22 de febrer de 2017, en l'oficina de Correus de València, i registrat d'entrada en l'Ajuntament el dia 24 de febrer, número de registre d'entrada 2992.  
Ambdós al·legacions al·ludien a qüestions tècniques de la configuració morfològica proposada i exposada al públic, per la qual cosa es van traslladar a l'equip redactor per a l'emissió d'informe sobre aquestes.  
El dia 15 de març de 2017 l'equip redactor ha presentat informe de la modificació del Pla general amb relació a les al·legacions presentades, modifica la proposta inicial i adjunta fitxa de la normativa reguladora per a l'ordenació del sòl urbà del Saladar.  
Del contingut de l'anterior informe, i més concretament de la fitxa que incorpora i que fixa les condicions constructives, es desprén l'existència de canvis que si bé no són substancials, en la mesura que respecten la pròpia essència de la modificació, no hi ha dubte que en virtut del principi de seguretat jurídica i publicitat la regidora de Protecció del Territori, d'acord amb l'article 53 de la LOTUP, ha resolt mitjançant el Decret del dia 17 de març de 2017:  
1. Procedir a sotmetre a informació pública mitjançant un edicte publicat en el Diari Oficial de la Generalitat Valenciana, en un periòdic, en la pàgina web municipal i en el tauler d'edictes de l'Ajuntament, pel termini de 20 dies, les dites modificacions, acompanyades dels informes, la fitxa de normativa del sòl urbà Saladar i les al·legacions que sustenten la modificació proposada, i s'adverteix que els documents esmentats estan disponibles en les oficines de l'Ajuntament, segona planta, Servei de Territori, així com en la pàgina web de l'Ajuntament.  
  
2. Notificar la present resolució als interessats que van formular al·legacions.  
3. Advertir que durant el període esmentat s'admetran, per a examen i consideració, noves al·legacions referides als canvis proposats; i no s'admetran les que reiteren arguments i redunden en aspectes prèviament informats.  
  
Cosa que es fa pública als efectes legals oportuns.  
  
Calp, 20 de març de 2017.- La regidora delegada de Protecció i Ordenació del Territori: Ana M.ª Sala Fernández.